Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, Nafarroako Foru Eraentza Berrezarri eta Hobetzeari buruzko Lege Organikoari eta autogobernuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko irailaren 12an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakari María Chivite Navascués andreak Osoko Bilkuran ahoz erantzun dezan:

Foru Hobekuntzaren 40. urteurrena betetzen den honetan, zer balorazio egiten du Nafarroako Gobernuak hura betetzeari eta eraberritzeko beharrari buruz? Azken finean, zer ikuspegi du autogobernuaren etorkizunari buruz?

Iruñean, 2022ko irailaren 8an

Foru parlamentaria: Bakartxo Ruiz Jaso